บทสรุปการประมูลแหล่งก๊าซอ่าวไทย
กระบวนการประมูล แหล่งปิโตรเลียมในอ่าวไทย 2 แหล่ง ที่จะสิ้นสุดอายุสัมปทานในปี 2565 ได้แก่ แหล่งเอราวัณ และ แหล่งบงกช ในรูปแบบ แบ่งปันผลผลิต โดย กรมเชื้อเพลิงธรรมชาติ ได้ประกาศรายชื่อผู้สนใจยื่นซองประมูลไปแล้วเมื่อวันที่ 25 ก.ย.ที่ผ่านมา,ปรากฏว่า แหล่งเอราวัณ มี บริษัท ปตท.สผ.เอนเนอร์ยี่ ดีเวลลอปเมนท์ ร่วมกับ บริษัท เอ็มพีจี 2 ในเครือ บริษัท มูบาดาลา สัดส่วนการลงทุนอยู่ที่ 60 ต่อ 40 และ กลุ่มบริษัท เชฟรอน ประเทศไทย ร่วมกับ บริษัท มิตซุยออยล์ เอ็กซ์โปลเรชั่น คัมปานี ลิมิเต็ด ในสัดส่วน 76 ต่อ 24,ขณะที่ แหล่งบงกช มี ปตท.สผ. เอนเนอร์ยี่ ดีเวลลอปเมนท์ ลงทุนเอง 100% แข่งกับ กลุ่มบริษัท เชฟรอน ประเทศไทย โฮลดิ้ง ร่วมกับ บริษัท มิตซุยออยล์ ในสัดส่วน 76 ต่อ 24,ทันทีที่มีการประกาศรายชื่อออกมา ก็ตกเป็นเป้าการโจมตีของกลุ่มเอ็นจีโอ โดยอ้างเป็นตัวแทนชาวบ้านที่กำลังจัดกระบวนการเคลื่อนไหวในรูปแบบต่างๆ ในนาม สภาพลังงาน เพื่อประชาชน อ้างว่า งานนี้จะมีการฮั้วประมูลระหว่าง ปตท.สผ. กับ เชฟรอน ที่เป็นเจ้าของสัมปทานเดิมอยู่แล้ว,ข้อเท็จจริงก็คือตั้งแต่วันที่ 24 เม.ย.ที่ผ่านมา กรมเชื้อเพลิงธรรมชาติ ได้ออกประกาศเชิญชวนให้บริษัทเอกชนเข้ามาร่วมประมูลแหล่งก๊าซธรรมชาติดังกล่าว มีเอกชนที่สนใจมารับเอกสารจำนวน 5 บริษัท คือ มูบาดาลา บริษัท เชฟรอน บริษัท มิตซุยออยล์ บริษัท โททาล อี แอนด์พี ไทยแลนด์ และ บริษท ปตท.สผ. มีผู้สนใจทั้งจาก ยุโรป สหรัฐฯ และตะวันออกกลาง แต่เนื่องจากเงื่อนไขมีความเข้มข้นด้านศักยภาพประกอบกับ ปริมาณปิโตรเลียม ที่เหลืออยู่มีจำนวนน้อยจึงไม่เป็นที่จูงใจให้เอกชนสนใจที่จะเข้าร่วมประมูล,เรื่องนี้ วีระศักดิ์ พึ่งรัศมี อดีตอธิบดีกรมเชื้อเพลิงธรรมชาติ ยืนยันว่าไม่ใช่การฮั้วประมูลแน่นอนเพราะมีการเข้าร่วมแข่งขันประมูลหลายราย แต่สาเหตุที่เหลือผู้ประมูลหลักเพียง 2 ราย เนื่องจากแหล่งปิโตรเลียมในอ่าวไทยมีขนาดเล็ก ทำให้บริษัทขุดน้ำมันขนาดใหญ่ถอนตัวออกไป เพราะประเมินแล้วอาจะไม่คุ้มกับการลงทุน,ดังนั้น ขั้นตอนจากนี้ไปอยู่ระหว่างการพิจารณาเอกสารด้านคุณสมบัติของผู้ประกอบการปิโตรเลียมตามเงื่อนไขและหลักการ ที่จะให้หน่วยงานของรัฐเป็นผู้ร่วมลงทุนในสัดส่วนร้อยละ 25 และข้อเสนอทางด้านเทคนิค จากนั้นก็จะมีการเปิดข้อเสนอด้านผลตอบแทนต่อรัฐในเดือน พ.ย.นี้ เพื่อเสนอชื่อผู้ที่ได้รับการคัดเลือกต่อ ครม.ในช่วงปลายเดือน ธ.ค.และสามารถลงนามในสัญญาแบ่งปันผลผลิตได้ในเดือน ก.พ.ปีหน้า,ทั้งนี้ ผู้ที่ชนะการประมูลจะต้อง รักษาระดับการผลิต ของทั้ง 2 แหล่งรวมกันไม่ต่ำกว่า 1,500 ลูกบาศก์ฟุตต่อวันตลอดระยะเวลา 10 ปีแรกของการผลิต โดยต้อง เสนอผลตอบแทนให้รัฐ ไม่ต่ำกว่าร้อยละ 50 ของปริมาณการผลิต ทั้งนี้คาดว่าผลประโยชน์จะเข้ารัฐจากการให้สัมปทานแหล่งก๊าซธรรมชาติทั้ง 2 แหล่งไม่ต่ำกว่า 8 แสนล้านบาทในช่วง 10 ปีแรกผลประโยชน์เข้ารัฐเต็มเม็ดเต็มหน่วยแน่นอน.,หมัดเหล็ก,mudlek@thairath.co.th, 
กระบวนการประมูล แหล่งปิโตรเลียมในอ่าวไทย 2 แหล่ง ที่จะสิ้นสุดอายุสัมปทานในปี 2565  
ประมูล,ปิโตรเลียม,อ่าวไทย,คาบลูกคาบดอก,หมัดเหล็ก